CELEX: 32021D0596
Language: mt
Date: 2021-04-08 00:00:00
Title: Deċiżjoni ta’ Implimentazzjoni tal-Kummissjoni (UE) 2021/596 tat-8 ta’ April 2021 li temenda l-Anness II tad-Deċiżjoni 2003/467/KE rigward l-istatus ħieles mill-bruċellożi tal-Kroazja b’rabta mal-merħliet bovini (notifikata bid-dokument C(2021) 2260) (Test b’rilevanza għaż-ŻEE)

14.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/1
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/596
         tat-8 ta’ April 2021
         li temenda l-Anness II tad-Deċiżjoni 2003/467/KE rigward l-istatus ħieles mill-bruċellożi tal-Kroazja b’rabta mal-merħliet bovini
         
            
               (notifikata bid-dokument C(2021) 2260)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffetwaw il-kummerċ ta’ annimali bovini u suwini ġewwa l-Komunità (1), u b’mod partikolari l-paragrafu 7 tal-Anness A.II. tagħha,
         Billi:
         
                     (1)
                  
                  
                     Id-Direttiva 64/432/KEE tapplika għall-kummerċ ta’ annimali bovini fl-Unjoni. Din tistipula l-kundizzjonijiet li skonthom Stat Membru jew reġjun tiegħu jista’ jiġi ddikjarat uffiċjalment ħieles mill-bruċellożi fir-rigward tal-merħliet ta’ annimali bovini.
                  
               
                     (2)
                  
                  
                     L-Artikolu 2(1) tad-Deċiżjoni tal-Kummissjoni 2003/467/KE (2) jipprevedi li l-Istati Membri mniżżla fil-Kapitolu 1 tal-Anness II tagħha huma ddikjarati uffiċjalment ħielsa mill-bruċellożi fir-rigward tal-merħliet ta’ annimali bovini.
                  
               
                     (3)
                  
                  
                     Il-Kroazja ppreżentat id-dokumentazzjoni li turi l-konformità tat-territorju kollu ta’ dak l-Istat Membru mal-kundizzjonijiet stabbiliti fid-Direttiva 64/432/KEE lill-Kummissjoni, biex tiġi rikonoxxuta bħala uffiċjalment ħielsa mill-bruċellożi fir-rigward tal-merħliet bovini.
                  
               
                     (4)
                  
                  
                     Wara l-evalwazzjoni ta’ dik id-dokumentazzjoni ta’ sostenn, jenħtieġ li l-Kroazja tiġi rikonoxxuta bħala ħielsa uffiċjalment mill-bruċellożi fir-rigward tal-merħliet bovini u li tiġi elenkata kif xieraq fil-Kapitolu 1 tal-Anness II tad-Deċiżjoni 2003/467/KE.
                  
               
                     (5)
                  
                  
                     Għalhekk jenħtieġ li l-Anness II tad-Deċiżjoni 2003/467/KE jiġi emendat skont dan.
                  
               
                     (6)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness II tad-Deċiżjoni 2003/467/KE huwa emendat f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-8 ta’ April 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977/64.
         
            (2)  Id-Deċiżjoni tal-Kummissjoni 2003/467/KE tat-23 ta’ Ġunju 2003 li tistabbilixxi l-kwalifika ta’ uffiċjalment ħielsa mit-tuberkolożi, bruċellożi u lewkożi bovina enzootika ta’ xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
      
      
         
            ANNESS
            Fil-Kapitolu 1 tal-Anness II tad-Deċiżjoni 2003/467/KE, tiddaħħal l-entrata li ġejja għall-Kroazja wara l-entrata ta’ Franza:
            
               
                           “HR
                        
                        
                           il-Kroazja”